సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
విడుదలకు ముందే 'బేతాళుడు' సినిమా లీక్
విజయ్ అంటోనీ కథానాయుకుడిగా తమిళంలో 'సైతాన్' అనే సినిమా రూపొందుతోంది. ఈ సినిమా తెలుగులో 'బేతాళుడు' పేరుతో రాబోతుంది. అయితే విడుదలకు ముందే ఈ సినిమా ఆన్‌లైన్‌లో ప్రత్యక్షమైంది...
TNN | Updated:
Nov 18, 2016, 01:57PM IST
X
Bathukamma Song: మంగ్లీ బత...
బిచ్చగాడు'గా ఫేమస్ అయిన నటుడు విజయ్ అంటోనీ కథానాయుకుడిగా తమిళంలో 'సైతాన్' అనే సినిమా రూపొందుతోంది. ఈ సినిమా తెలుగులో ' బేతాళుడు ' పేరుతో రాబోతుంది. అయితే విడుదలకు ముందే ఈ సినిమాకు సంబంధించిన 10 నిమిషాల నిడివి గల ​ తమిళ వెర్షన్ వీడియో ఆన్&zwnj;లైన్&zwnj;లో ప్రత్యక్షమైంది. దీనిని లీక్ చేసింది ఎవరో కాదు స్వయానా ఈ సినిమా హీరో విజయ్ ఆంటోనీనే. మామూలుగా ఏదైనా సినిమా విడుదలకు ముందు లీక్ అయితే అదేదో వారికి చాలా నష్టమన్నట్లుగా సినిమా వారు నానా యాగి చేస్తారు. అందుకు భిన్నంగా విజయ్ ఆంటోనీ ఆలోచించారు. తమ సినిమాను ఓ 10 నిమిషాలు చూస్తే ఖచ్చితంగా మిగతా భాగాన్ని చూడాలనే ఆసక్తి కలిగి ప్రేక్షకులు థియేటర్లకు వస్తారనే నమ్మకంతో ఇలా చేశారట.
సైకాలజికల్ సస్పెన్స్ థ్రిల్లర్&zwnj;గా దర్శకుడు ప్రదీప్ కృష్ణమూర్తి ఈ సినిమాను తెరకెక్కించారు. లీక్ చేసిన 10 నిమిషాల సినిమాను చూస్తే 'జయలక్ష్మీ టీచర్' ఆలోచనలతో హీరో పరధ్యానంగా ఏదో లోకంలో ఉన్నట్లు కనబడతాడు. అసలు ఆ జయలక్ష్మీ టీచర్ ఎవరు? నిజంగా హీరోకి సైకాలజికల్ ప్రాబ్లెమ్ ఉందా? ఉంటే ఇంకొకరు జయలక్ష్మీ టీచర్ వద్దకు తీసుకెళ్తామని ఎందుకు చెప్తారు? ఈ ప్రశ్నలన్నింటికీ సమాధానం దొరకాలంటే 'బేతాళుడు' సినిమా రిలీజ్ అయ్యే వరకు ఆగాల్సిందే. ఈ శుక్రవారమే (నవంబర్ 18) విడుదల కావాల్సిన ఈ సినిమా కరెన్సీ బ్యాన్ కారణంగా డిసెంబర్ 2కు వాయిదా పడింది.
ఈ సినిమాలో విజయ్ ఆంటోనీ ​ సరసన హీరోయిన్&zwnj;గా అరుంధతి నాయర్ నటించింది. ఈ సినిమాకు మ్యూజిక్ అందించింది కూడా ఈ సినిమా హీరో విజయ్ అంటోనే కావడం మరో విశేషం. డిసెంబర్ 2న తమిళ, తెలుగు భాషల్లో ఒకేసారి ఈ సినిమా విడుదల చేయనున్నారు.